‘คปภ.’ฟันตัวแทน เบี้ยวส่งเงินลูกค้า
คปภ.ลงดาบถอนใบอนุญาต 4 ตัวแทน/นายหน้าประกันภัย ไม่ยอมนำส่งค่าเบี้ยลูกค้านายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วงไตรมาสแรกที่ผ่านมา ได้มีคำสั่งเพิกถอนใบอนุญาตตัวแทน/นายหน้าประกันภัยรวม 4 ราย มาจากตัวแทนประกันชีวิต 3 ราย และนายหน้าประกันวินาศภัย 1 รายสาเหตุเนื่องมาจากตัวแทน/นายหน้าประกันภัยไม่ได้นำเงินค่าเบี้ยประกันภัยที่เก็บมาจากลูกค้าแล้วนำส่งให้กับบริษัทประกัน&#8220;หลังจากนี้ทั้ง 4 คน จะไม่สามารถเป็นตัวแทน/นายหน้าประกันภัย หรือขอรับใบอนุญาตใหม่ได้ภายใน 5 ปี นับแต่วันที่ถูกเพิกถอนใบอนุญาต และหากยังฝ่าฝืนต้องระวางโทษจำคุกไม่เกิน 6 เดือน หรือปรับไม่เกิน 5 หมื่นบาท หรือทั้งจำทั้งปรับ ในอนาคตหากตัวแทน/นายหน้าประกันภัยกระทำผิด นอกจากจะถูกเพิกถอนใบอนุญาตแล้ว ถ้าการกระทำเข้าองค์ประกอบความผิดเรื่องการฉ้อฉลประกันภัย ก็อาจถูกดำเนินคดีจนถึงขั้นจำคุกและปรับอีกด้วย เพื่อเป็นการคุ้มครองประชาชนผู้เอาประกันภัยไม่ให้ถูกเอารัดเอาเปรียบ&#8221; นายสุทธิพล กล่าวทั้งนี้ ณ วันที่ 31 มี.ค.ที่ผ่านมา ธุรกิจประกันภัยทั้งระบบมีตัวแทน/นายหน้าประกันภัย จำนวนทั้งสิ้น 5.22 แส
28 เม.ย. 2560

คปภ.ลงดาบถอนใบอนุญาต 4 ตัวแทน/นายหน้าประกันภัย ไม่ยอมนำส่งค่าเบี้ยลูกค้านายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วงไตรมาสแรกที่ผ่านมา ได้มีคำสั่งเพิกถอนใบอนุญาตตัวแทน/นายหน้าประกันภัยรวม 4 ราย มาจากตัวแทนประกันชีวิต 3 ราย และนายหน้าประกันวินาศภัย 1 รายสาเหตุเนื่องมาจากตัวแทน/นายหน้าประกันภัยไม่ได้นำเงินค่าเบี้ยประกันภัยที่เก็บมาจากลูกค้าแล้วนำส่งให้กับบริษัทประกัน“หลังจากนี้ทั้ง 4 คน จะไม่สามารถเป็นตัวแทน/นายหน้าประกันภัย หรือขอรับใบอนุญาตใหม่ได้ภายใน 5 ปี นับแต่วันที่ถูกเพิกถอนใบอนุญาต และหากยังฝ่าฝืนต้องระวางโทษจำคุกไม่เกิน 6 เดือน หรือปรับไม่เกิน 5 หมื่นบาท หรือทั้งจำทั้งปรับ ในอนาคตหากตัวแทน/นายหน้าประกันภัยกระทำผิด นอกจากจะถูกเพิกถอนใบอนุญาตแล้ว ถ้าการกระทำเข้าองค์ประกอบความผิดเรื่องการฉ้อฉลประกันภัย ก็อาจถูกดำเนินคดีจนถึงขั้นจำคุกและปรับอีกด้วย เพื่อเป็นการคุ้มครองประชาชนผู้เอาประกันภัยไม่ให้ถูกเอารัดเอาเปรียบ” นายสุทธิพล กล่าวทั้งนี้ ณ วันที่ 31 มี.ค.ที่ผ่านมา ธุรกิจประกันภัยทั้งระบบมีตัวแทน/นายหน้าประกันภัย จำนวนทั้งสิ้น 5.22 แสนราย แบ่งเป็นตัวแทนประกันชีวิต 2.73 แสนราย ตัวแทนประกันวินาศภัย 20,209 ราย นายหน้าประกันชีวิต 1.04 แสนราย และนายหน้าประกันวินาศภัย 1.24 แสนราย ส่วนใหญ่เป็นบุคลากรที่มีมาตรฐานและคุณภาพที่ดี ตัวแทน/นายหน้าประกันภัยที่กระทำผิดกฎหมายสร้างความเดือดร้อนให้กับประชาชนนั้นถือได้ว่ามีอัตราส่วนที่น้อยมาก